Nana Afia Kobi Serwaa Ampem II

Nana Afia Kobi Serwaa Ampem II (dem born am 1907 – she die 15 November 2016) na she be de Queen mother (Ohemaa) give Ashanti Kingdom den mommie give de current Asantehene, Otumfuo Nana Osei Tutu II, wey be ein youngest son of ein five kiddies.

Nana Afia Kobi Serwaa Ampem II die for 15 November 2016 insyd ein sleep, aged 109. She fi be de longest-lived member of any royal family. Na dem bury am at dawn insyd a full ceremony for de Breman Royal Mausoleum (Ban mu) for 20 January 2017, after dem komot ein remains from de Bantama Royal Mausoleum so say dem make dem receive final traditional rites.Frimpong, Kwadwo Baffoe Donkor; Asare, George Ernest; Darfah, Enoch (2017). "Asantehemaa laid to rest". Graphic Online. Retrieved 26 January 2017.

Before ein death, na she be de Asantehemaa (Queen mother) of de Ashanti Kingdom for 39 years. De Ashanti people dey believe say de Queen mother, dem bury first insyd de Bantama Mausoleum, she for meet first plus de royal ancestors before she go move for de final resting place.

 Burial 
Na dem lay de late Queen mother for state for three days wey dem bury for Thursday, 19 January 2017. Na dem place a curfewfor de citizens of Kumasi top, na everybro for stay indoors from 8pm to 4am. Na dem announce dis directive by de chief linguist of Otumfuo Nana Osei Tutu II, Nana Nsuase Agyeman Poku Agyemang III for Friday, 6 January 2017.

 Recognition 
Na dem name de Afia Kobi Serwaa Ampem Girls Senior High School after am. Dem name a roundabout insyd Kumasi give am.

 References 

Category:Ghanaians
Category:Human
Category:Ashanti royalty
Category:African queen mothers
Category:1907 births
Category:2016 deaths
Category:Ghanaian women centenarians
Category:Ghanaian royalty